
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр. Бургас,  ул. „Св. Патриарх Евтимий“ №103, етаж 4, апартамент 8, на наемател, настанен по административен ред.
УВАЖАЕМИ ОБЩИНСКИ СЪВЕТНИЦИ,

Община Бургас е собственик на жилище, находящо се в гр. Бургас, ул. „Св. Патриарх Евтимий“ № 103, ет.4, ап. 8, със застроена площ 91,83 кв.м, с прилежащо избено помещение № 26, с площ 2,57 кв.м, ведно с 3,37 % (17,81 кв.м) идеални части от общите части на сградата и от правото на строеж върху земята, актувано с Акт №3663/04.06.2003г. за частна общинска собственост.
Във връзка с постъпило писмо с вх. №53-00-247/11.07.2023г. от Общинско предприятие „Общински имоти“ – Бургас, по повод искане с рег. № 94-01-29890-/7/07.04.2023г. от Н. С. П., за закупуване на общинското жилище, находящо се в гр. Бургас, ул. „Св. Патриарх Евтимий“ № 103, ет.4, ап. 8, в което е настанена по административен ред, съгласно мои Заповеди №№ 440/21.02.2018г. и 1276/03.05.2022г., Общински съвет – Бургас с Решение по т.12 от дневния ред на проведеното на 19.12.2023г. заседание (Протокол №5), е дал съгласие за извършване на продажба по реда на чл. 47, ал. 1, т. 3 и ал. 2 от Закона за общинската собственост (ЗОС) на общинското жилище.

На основание чл. 47, ал. 1, т. 3 и ал. 2 от ЗОС, чл. 41 от Наредбата за условията и реда за установяване на жилищните нужди на граждани, настаняване под наем и продажба на общински жилища приета от Общински съвет – Бургас и влязлото в сила решение на общинския съвет е издадена моя Заповед №425/06.02.2024г. за продажба на общинското жилище, актувано с Акт №3663/04.06.2003г. за частна общинска собственост, находящо се в гр. Бургас, ул. „Св. Патриарх Евтимий“ № 103, ет. 4, ап. 8, със застроена площ 91,83 кв.м, състоящ се от дневна, кухня, две спални, баня, WC, коридор и две тераси, с прилежащо избено помещение №26 с площ 2,57 кв.м, ведно с 3,37 % идеални части от общите части на сградата, равняващи се на 17,81 кв.м, с право на строеж върху земята, представляващо самостоятелен обект в сграда (СОС) с идентификатор 07079.615.90.1.8 по КККР на гр. Бургас, на Н. С. П.
Заповедта е надлежно връчена на заявителя на 20.03.2024г. Поради това, че до изтичането на крайният срок 20.06.2024г. за плащане на всички определени суми по сделката, по сметка на Община Бургас не са постъпили плащания, преписката по продажбата на общинското жилище е прекратена. 

В Община Бургас е постъпило ново заявление с рег. № 94-01-36572/31.10.2024г. от Н. С. П., с което поддържа предходното си искането за закупуване на общинското жилище, находящо се в гр. Бургас, ул. „Св. Патриарх Евтимий“ № 103, ет.4, ап. 8, в което е настанена по административен ред, съгласно мои Заповеди №№ 440/21.02.2018г. и 1276/03.05.2022г. и желае преписката да бъде възобновена.
Жилището се намира в монолитна жилищна сграда и е актувано с Акт №3663/04.06.2003г. за частна общинска собственост. Състои се от дневна, кухня, две спални, баня, WC, коридор и две тераси. Отразено е с идентификатор 07079.615.90.1.8 в одобрените Кадастрална карта и кадастрални регистри (КККР) на гр. Бургас, съгласно Заповед № РД-18-9/30.01.2009г. на ИД на АГКК – Бургас, последно изменение на КККР от 12.04.2016г., при съседни самостоятелни обекти в сградата: на същия етаж: 07079.615.90.1.7; под обекта: 07079.615.90.1.6; над обекта: 07079.615.90.1.18, 07079.615.90.1.16.
Н. С. П. е наемател и живее в общинското жилище от 21.02.2018г., т.е. повече от 5 години без прекъсване.
Видно от нова служебна бележка с изх. №91-00-641/1/09.12.2024г. на Директора на ОП „Общински имоти“ – Бургас, наемателят заплаща редовно наемната цена, изпълнява всички задължения, произтичащи от сключения договор за наем с Община Бургас. 
Съгласно Протокол №5/09.06.2023г. - част І, (т.4), на комисия, назначена с моя Заповед №221/26.01.2021г., същият отговаря на кумулативно изискуемите по чл. 37 от Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ) условия за закупуване на общинското жилище. 
Експертната пазарната оценка, която е била изготвена на 06.12.2023г. от лицензиран оценител на имоти, послужила за взетото Решение на Общински съвет - Бургас по т. 12 от проведеното на 19.12.2023г. заседание (Протокол №5) е с изтекъл срок на валидност.
Изготвена е нова пазарната оценка на описания имот, съгласно изискванията на чл. 41, ал. 2, във връзка с чл. 22, ал. 3 от ЗОС, изготвена от оценител на имоти, записан в регистъра на независимите оценители в Република България, е определена в размер на 289 000 лв. (двеста осемдесет и девет хиляди лева).

Данъчната оценка на апартамента възлиза на 93417,40 лв. (деветдесет и три хиляди четиристотин и седемнадесет лева и четиридесет стотинки).

Предложението за продажба на общинско жилище е в изпълнение на Програмата за управление и разпореждане с общинската собственост на Община Бургас за 2024 г. и е част от устойчивата политика на Общината за подкрепа на граждани на Бургас, изпитващи необходимост от жилищно настаняване извън свободния пазар на наемните отношения. Даването на възможност за закупуване на общинско жилище при условията и реда на съответните нормативни документи и при доказано постигане на изискванията, заложени в тях са естествена крачка за продължаване на подкрепата към съответните граждани, като едновременно с това Общината успява да развива и надгражда активната си жилищна политика, осигурявайки нов жилищен фонд. 

Тези политики до голяма степен подкрепят заложените в Програмата за демографско развитие на Община Бургас цели и приоритети, и предстои да бъдат надграждани с осигуряване на жилищно настаняване на целеви групи специалисти, чието професионално присъствие би послужило като двигател за развитието на конкретна сфера от икономическия, здравния или социален живот на Общината. 
Жилището не е включено в Програмата за управление и разпореждане с общинската собственост на Община Бургас за 2024 г., приета с Решение по т. 2 от дневния ред на проведеното на 14.02.2024г. заседание на Общински съвет – Бургас (Протокол №7),  поради което същата следва да бъде допълнена в раздел ІІ, т.1 „Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“.
Общински съвет – Бургас с Решение по т.12 от дневния ред на проведеното на 19.12.2023г. заседание (Протокол №5), е променил предназначението на общинско жилище, актувано с Акт №3663/04.06.2003г. за частна общинска собственост, представляващо апартамент в гр. Бургас, ул. „Св. Патриарх Евтимий“ № 103, ет.4, ап. 8, от „жилище за настаняване под наем на граждани с установени жилищни нужди“ в „жилище за продажба“.
Предвид изложеното и на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 8, ал. 9 от Закона за общинската собственост (ЗОС), чл. 47, ал. 1, т. 3 и ал. 2 от ЗОС, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 09.06.2023г. на комисията по чл. 8, ал. 1 от цитираната наредба, назначена с моя Заповед №221/26.01.2021г., което подкрепям изцяло, да вземе следните 

Р  Е  Ш  Е  Н  И  Я:

1. Допълва Програмата за управление и разпореждане с общинската собственост на Община Бургас за 2024г., приета с Решение по т. 2 от дневния ред на проведеното на 14.02.2024г. заседание на Общински съвет – Бургас (Протокол №7), в раздел ІІ, т.1 „Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“ с общинско жилище, находящо се в гр. Бургас, ул. „Св. Патриарх Евтимий“ № 103, ет.4, ап. 8, със застроена площ 91,83 кв.м, с прилежащо избено помещение № 26, с площ 2,57 кв.м, ведно с 3,37 % (17,81 кв.м) идеални части от общите части на сградата и от правото на строеж върху земята, актувано с Акт №3663/04.06.2003г. за частна общинска собственост.

2. Да се продаде на Н. С. П. с ЕГН  и постоянен адрес: гр. Бургас, общинско жилище, актувано с Акт №3663/04.06.2003г. за частна общинска собственост, находящо се в гр. Бургас, ул. „Св. Патриарх Евтимий“ № 103 (сто и три), ет. 4 (четири), ап. 8 (осем), със застроена площ 91,83 (деветдесет и едно цяло и осемдесет и три стотни) кв.м, състоящ се от дневна, кухня, две спални, баня, WC, коридор и две тераси, с прилежащо избено помещение №26 (двадесет и шест) с площ 2,57 (две цяло и петдесет и седем стотни) кв.м, ведно с 3,37 % (три цяло тридесет и седем стотни процента) идеални части от общите части на сградата, равняващи се на 17,81 (седемнадесет цяло осемдесет и една стотни) кв.м, с право на строеж върху земята, представляващо самостоятелен обект в сграда с идентификатор 07079.615.90.1.8 (нула седем нула седем девет точка шест едно пет точка девет нула точка едно точка осем) по КККР на гр. Бургас, при съседни самостоятелни обекти в сградата: на същия етаж: 07079.615.90.1.7; под обекта: 07079.615.90.1.6; над обекта: 07079.615.90.1.18 и 07079.615.90.1.16, за сумата от 289 000 лв. (двеста осемдесет и девет хиляди лева).
Приложение: Заявление с рег. № 94-01-36572/31.10.2024г.; Писмо с вх.№53-00-247/11.07.2023г. в Община Бургас; Искане рег.№94-01-29890-/7/07.04.2023г. в ОП „Общински имоти“; Заповеди №440/21.02.2018г. и №1276/03.05.2022г. на Кмета на Община Бургас; Удостоверение за данъчна оценка, издадено от Община Бургас; Пазарна оценка на оценител, записан в регистъра на независимите оценители в Република България; Протокол №5/09.06.2023г. - част І, (т. 4), на комисията по чл.8 от Наредбата по чл. 45а, ал. 1 от ЗОС; Акт №3663/04.06.2003г. за частна общинска собственост; Схема на СОС, издадена от СГКК – гр. Бургас, служебна бележка на Общинско предприятие „Общински имоти“ – Бургас; Решение на Общински съвет – Бургас по т.12 от дневния ред на проведеното на 19.12.2023г. заседание (Протокол №5); Заповед №425/06.02.2024г. на Кмета на Община Бургас.
ДИМИТЪР НИКОЛОВ

Кмет на Община Бургас









